བ་བོ། གཉིས་པ་མཚམས་བཀྲོལ་ཞིང་དཀྱིལ་འཁོར་བསྡུ་བ་ནི། རྒྱལ་ཐོ་བཞི་ལ་ཟླུམ་གཏོར་བཞི་སྒོ་བྱང་གཉིས་ལ་དམར་གཏོར་རེ་རེ་དང་། ཕྱི་མཆོད་བཅས་བཤམ། ཕྱི་རོལ་ཤར་གྱི་ཐོ་རྩར་ཕྱིན་ཏེ། མཆོད་པ་བྱིན་རླབས་ནི། མཆོད་གཏོར་རྣམས། »ཨོྃ་བཛྲ་ཨ་མྲྀ་ཏ«ས་བསང་། » རྃ་ཡྃ་ཁྃ་«གིས་སྦྱང་། » ཐམས་ཅད་སྟོང་ཉིད་ནམ་མཁའི་ངང་༔ བྷྲཱུྃ་ལས་རིན་ཆེན་སྣོད་ནང་དུ༔ ཨོྃ་ལས་ཕྱི་ནང་མཆོད་པའི་ཚོགས༔ སོ་སོའི་ལྷ་མོའི་རོལ་པར་བཅས༔ རབ་འབྱམས་ནམ་མཁའ་གང་བར་གྱུར༔ ཨོྃ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་པཱུ་ཛ་ས་མ་ཡ་ཧཱུྃ༔ «ཞེས་དང་། » གཏོར་གཞོང་རཏྣའི་གཞལ་ཡས་སུ༔ གཏོར་མ་འདོད་ཡོན་ཕུང་པོར་སྤུངས༔ ཨོྃ་ཨཱཿཧཱུྃ༔ «ལན་གསུམ་དང་བཅས་པས་བརླབས། » ཨོྃ་དྷྲིཥྚ་རཱཥྚཱ་ཡ་མ་ཧཱ་བྷ་ལིངྟ་ཁཱ་ཧི་ཁཱ་ཧི༔ «ལན་གསུམ་གྱི་གཏོར་མ་འབུལ། » ཨོྃ་བཛྲ་ཨརྒྷཾ་པཱ་དྱཾ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་པྲ་ཏཱིཙྪ་སྭཱ་ཧཱ༔ ཧཱུྃ༔ རྒྱལ་པོ་ཆེན་པོ་ཡུལ་འཁོར་སྲུང་༔ དྲི་ཟ་གྲུལ་བུམ་ཚོགས་བཅས་རྣམས༔ གསེར་སྐྱེམས་མཆོད་པ་འདི་བཞེས་ལ༔ ཤར་ཕྱོགས་ཕྱི་ཡི་དུང་སྒོ་ཕྱེས༔ དཀྱིལ་འཁོར་བྱ་བ་མཐར་ཡང་ཕྱིན༔ གཏང་རག་མཆོད་པས་དགྱེས་བྱས་ཏེ༔ སྐྱེ་མེད་ཆོས་དབྱིངས་ངང་དུ་བཞེས༔ ཞི་བའི་ལས་རྣམས་མཐར་ཕྱིན་ཤོག༔ བཛྲ་མུཿ«ས་གཤེགས། དེ་ནས་ལྷོ་ཡི་ཐོ་རྩར་ཕྱིན་ལ་མཆོད་གཏོར་རྣམས། བྱིན་བརླབ་སྔར་ལྟར་རམ་བསྡུ་ན། » རྃ་ཡྃ་ཁྃ་«གིས་བསངས་ལ། » ཨོྃ་ཨཱཿཧཱུྃ༔ «གིས་བྱིན་གྱིས་བརླབས་ལ། » ཨོྃ་བཻ་རཱུ་དྷ་ཀཱ་ཡ་མ་ཧཱ་བ་ལིངྟ་ཁཱ་ཧི་ཁཱ་ཧི༔ «ལན་གསུམ། » ཨརྒྷཾ«སོགས། » ཧཱུྃ༔ རྒྱལ་པོ་ཆེན་པོ་འཕགས་སྐྱེས་པོ༔ གཤིན་རྗེ་མེ་ལྷའི་ཚོགས་དང་བཅས༔ གསེར་སྐྱེམས་མཆོད་པ་འདི་བཞེས་ལ༔ ལྷོ་ཕྱོགས་ཕྱི་ཡི་གསེར་སྒོ་ཕྱེས༔ རྒྱས་པའི་དཀྱིལ་འཁོར་མཐར་ཡང་ཕྱིན༔ གཏང་རག་མཆོད་པས་དགྱེས་བྱས་ཏེ༔ སྐྱེ་མེད་ཆོས་དབྱིངས་ངང་དུ་གཤེགས༔ རྒྱས་པའི་ལས་རྣམས་མཐར་ཕྱིན་ཤོག༔ བཛྲ་མུཿ«ས་གཤེགས། དེ་ནས་ནུབ་ཀྱི་ཐོ་རྩར་འཁོད་ལ། » རྃ་ཡྃ་ཁྃ་«གིས་བསངས་ལ། » ཨོྃ་ཨཱཿཧཱུྃ༔ «ལན་གསུམ། » ཨོྃ་བི་རུ་པཱཀྵཱ་མ་ཧཱ་བ་ལིངྟ་ཁཱ་ཧི་ཁཱ་ཧི༔ «ལན་གསུམ། » ཨརྒྷཾ«སོགས། » ཧཱུྃ༔ རྒྱལ་པོ་ཆེན་པོ་སྤྱན་མི་བཟང་༔ སྲིན་པོ་ཀླུ་ཡི་ཚོགས་དང་བཅས༔ གསེར་སྐྱེམས་མཆོད་པ་འདི་བཞེས་ལ༔ ནུབ་ཕྱོགས་ཕྱི་ཡི་ཟངས་སྒོ་ཕྱེས༔ དབང་གི་དཀྱིལ་འཁོར་མཐར་ཡང་ཕྱིན༔ གཏང་རག་མཆོད་པས་དགྱེས་བྱས་ཏེ༔ སྐྱེ་མེད་ཆོས་དབྱིངས་ངང་དུ་གཤེགས༔ དབང་གི་ལས་རྣམས་མཐར་ཕྱིན་ཤོག༔ བཛྲ་མུཿ«ས་གཤེགས། དེ་ནས་བྱང་གི་ཐོ་རྩར་འཁོད་ལ། » རྃ་ཡྃ་ཁྃ«་གིས་བསངས་ལ། » ཨོྃ་ཨཱཿཧཱུྃ༔ «ལན་གསུམ། » ཨོྃ་བཻ་ཤྲ་མ་ཎཱ་ཡ་མ་ཧཱ་བ་ལིངྟ་ཁཱ་ཧི་ཁཱ་ཧི༔ «ལན་གསུམ། » ཨརྒྷཾ«སོགས། » ཧཱུྃ༔ རྒྱལ་པོ་ཆེན་པོ་རྣམ་ཐོས་སྲས༔ རླུང་ལྷ་དབང་ལྡན་ཚོགས་དང་བཅས༔ གསེར་སྐྱེམས་མཆོད་པ་འདི་བཞེས་ལ༔ བྱང་ཕྱོགས་ཕྱི་ཡི་ལྕགས་སྒོ་ཕྱེས༔ དྲག་པོའི་དཀྱིལ་འཁོར་མཐར་ཡང་ཕྱིན༔ གཏང་རག་མཆོད་པས་དགྱེས་བྱས་ཏེ༔ སྐྱེ་མེད་ཆོས་དབྱིངས་ངང་དུ་གཤེགས༔ དྲག་པོའི་ལས་རྣམས་མཐར་ཕྱིན་ཤོག༔ བཛྲ་མུཿ«ས་གཤེགས། དེ་ནས་སྒོ་བྱང་ཕྱི་ནང་བཀྲོལ་བ་ནི། ཕྱི་སྒོར་མཆོད་གཏོར་བཤམས། » རྃ་ཡྃ་ཁྃ་«གིས་བསང་། » ཨོྃ་ཨཱཿཧཱུྃ༔ «ལན་གསུམ། » ཨོྃ་བཛྲ་ཀྲོ་དྷ་ཧྱ་གྷྲྀ་ཝ་ཧུ་ལུ་ཧུ་ལུ་ཧཱུྃ་ཕཊ྄ཿ ཨི་དཾ་བ་ལིངྟ་ཁ་ཁ་ཁཱ་ཧི་ཁཱ་ཧི༔ «ལན་གསུམ་གྱིས་གཏོར་མ་འབུལ། » ཨརྒྷཾ«སོགས་ཀྱིས་མཆོད། » ཧཱུྃ༔ ཁྲོ་རྒྱལ་དབང་ཆེན་ཧེ་རུ་ཀཿ ཡབ་ཡུམ་སྤྲུལ་པ་འཁོར་དང་བཅས༔ གསེར་སྐྱེམས་གཉན་པོ་འདི་བཞེས་ལ༔ དཀྱིལ་འཁོར་བྱ་བ་མཐར་ཡང་ཕྱིན༔ བར་གྱི་སྒོ་མཚམས་ཕྱེ་རུ་གསོལ༔ རྟོག་མེད་ཆོས་དབྱིངས་ངང་ལ་གཤེགས༔ བཀྲ་ཤིས་དགེ་ལེགས་མཛད་དུ་གསོལ༔ བཛྲ་མུཿ «ཞེས་ལྷ་གཤེགས་སྒོ་བྱང་བསྡུའོ། འབྱུང་བ་རྣམས་བསྡུ་བ་ནི༔» ཧཱུྃ༔ ཉི་ཟླ་རླུང་ས་འབྱུང་བ་བཞི༔ དེ་རིང་དཀྱིལ་འཁོར་མཐའ་རུ་ཕྱིན༔ རྒྱ་ཡི་གདམས་པ་དཀྲོལ་དུ་གསོལ༔ འབྱུང་བ་རང་བྱུང་མཁའ་ལ་ཐིམ༔ «ཞེས་རྒྱ་བཀྲོལ་ལ་གསེར་སྐྱེམས་མཆོད། དེ་ནས་ནང་སྒོར་མཆོད་གཏོར་བཤམས་ལ། » རྃ་ཡྃ་ཁྃ«་གིས་བསང་། » ཨོྃ་ཨཱཿཧཱུྃ༔ «ལན་གསུམ། » ཨོྃ་བཛྲ་ཀྲོ་དྷ་ཨ་མྲྀ་ཏ་ཀུནྜ་ལི་ཨི་དཾ་བ་ལིངྟ་ཁ་ཁ་ཁཱ་ཧི་ཁཱ་ཧི༔ «ལན་གསུམ། » ཨརྒྷཾ«སོགས་མཆོད། » ཧཱུྃ༔ ཁྲོ་རྒྱལ་དམ་ཚིག་བདུད་རྩིའི་མཆོག༔ ཡབ་ཡུམ་སྤྲུལ་པ་འཁོར་བཅས་རྣམས༔ གསེར་སྐྱེམས་གཉན་པོ་འདི་བཞེས་ལ༔ དེ་རིང་དཀྱིལ་འཁོར་མཐར་ཕྱིན་པས༔ ནང་གི་སྲུང་འཁོར་བཀྲོལ་དུ་གསོལ༔ དམ་ཚིག་ཡེ་ཤེས་དབྱིངས་སུ་གཤེགས༔ བཀྲ་ཤིས་དགེ་ལེགས་བརྟན་དུ་གསོལ༔ ཨོྃ་བཛྲ་མུཿ«ས་གཤེགས། མེ་ཏོག་དང་གསེར་སྐྱེམས་དང་བཅས་སྒོ་བྱང་བསྡུའོ། དེ་ཡང་ཁྲོ་བཅུའི་ཕུར་པ་བསྡུ་བ་ནི། ནང་དུ་སླེབ་མ་ཐག་སློབ་དཔོན་ནམ་རྒྱལ་ཚབ་པ་དཀྱིལ་འཁོར་ནུབ་ཏུ་འཁོད་ལ་འོག་གི་ཕུར་བུའམ་ནུབ་ཀྱི་ཕུར་བུ་ཕྱི་མ་ལག་གཉིས་སྐམ་པའི་རྒྱ་དང་བཅས། »ཨོྃ་བཛྲ་ཀཱི་ལ་ཡ་ཨུཏྐཱི་ལ་ཡ་བཛྲ་དྷ་རོད་ཨ་ཛྙཱ་པ་ཡ་ཏེ་ཧཱུྃ་ཧཱུྃ་ཧཱུྃ་ཕཊ྄་སྭཱ་ཧཱ༔ «བླངས་ཏེ། » ཨོྃ་རུ་རུ་སྥུ་རུ་ཛྭ་ལ་ཏིཥྛ་སིདྡྷི་ལོ་ཙ་ནི་སརྦ་ཨརྠ་སཱ་དྷ་ནི་སྭཱ་ཧཱ༔ «ཞེས་ཕུར་རྩེ་འོ་མས་བཀྲུ། ཆོས་ཐམས་ཅད་སྐྱེ་བ་མེད་པའི་དོན་ཡིད་ལ་བྱས་ཏེ་དྲིལ་བུ་དཀྲོལ་ཞིང་། » ཨཱ་ཀཱ་རོ«སོགས་སྔགས་བརྗོད་བཞིན་འཇམ་རོལ་བཅས་རས་བྲིས་སམ་དཀྱིལ་འཁོར་བསྡུའོ། རང་ལུགས་ལྟར་ན། » ཨོྃ་སྭ་བྷཱ་ཝ་ལཾ་སན་ཏེ་ཧོཿ «ཞེས་རྡུལ་ཚོན་བསྡུའོ། གསུམ་པ་ཐོག་མར་ནོངས་བཤགས་བྱ་བ་ནི། མཆེད་ལྕམ་རྣམས་ཕན་ཚུན་དུ་ཕྱག་བྱས་ལ་རེས་མོས་ཚུལ་གྱིས། » ཧོཿ ཐམས་ཅད་རྡོ་རྗེ་མཆེད་དང་ལྕམ་དྲལ་ཏེ༔ བདེ་བར་གཤེགས་པའི་སློབ་མ་དམ་མནོས་ནས༔ ཀུན་ཀྱང་མཐུན་པར་སྤྱོད་པའི་དམ་ཚིག་ལ༔ མཉམ་ཉིད་ངང་ལས་ལེགས་ཉེས་དབྱེར་མེད་ཀྱང་༔ ལུས་ངག་རྣམ་པར་དག་པའི་ཚུལ་ཙམ་དུ༔ གཞུང་ལས་ཉམས་ཤིང་ཐུགས་དང་འགལ་བ་རྣམས༔ རྣམ་དག་བསམ་པས་མི་གནས་ཚིག་འདིས་བཤགས༔ འཛིན་མེད་ངང་དུ་བཟོད་པར་བཞེས་མཛོད་ལ༔ རང་བཞིན་དག་པའི་ཚངས་པ་བསྩལ་དུ་གསོལ༔ ཨ་ཨ་ཨཱཿ «དེ་ན་རྡོ་རྗེ་སློབ་དཔོན་ལ་གཏང་རག་འབུལ་ཞིང་བཟོད་པར་གསོལ་བ་ནི། ཐམས་ཅད་ཀྱི་ཕྱག་བྱ་ལུས་ལོངས་སྤྱོད་འབུལ་བའི་བློས། » ཧོཿ རྡོ་རྗེ་སློབ་དཔོན་ཆེན་པོ་དཔལ་མཆོག་ལྡན༔ གསུང་རབ་རྒྱ་མཚོས་ལྷ་མིའི་འདྲེན་པའི་དཔལ༔ ཡང་དག་དོན་སྟོན་འཁོར་བའི་སྡུག་བསྔལ་སྐྱོབས༔ འཇིག་རྟེན་འདི་ན་ཕ་མའི་ཚུལ་དུ་གནས༔ བཀའ་དྲིན་བཟང་ཡང་གཉེན་བཀུར་རྔོ་མ་ཐོག༔ སྡོམ་གསུམ་བསྲུང་བྱ་དམ་ཚིག་གང་ཉམས་ཀྱང་༔ ཉེས་ལྟུང་སྒྲིབ་པར་མི་འགྱུར་འདག་བྱའི་ཕྱིར༔ མཐོལ་བཤགས་བཟོད་པར་གསོལ་གྱིས་ཚངས་པར་སྩོལ༔ «ཞེས་ཞབས་སྤྱི་བོར་བླངས་ཤིང་བླ་མ་སྤྱི་གཙུག་ཏུ་འབྲལ་མེད་བཟུང་ངོ་། ནོངས་བཤགས་དང་བཀའ་དྲིན་གསོལ་བ་གཉིས་སོ། སྤྲོས་མེད་སྐབས་མ་བྱས་ཀྱང་ཆོག་གོ །དེ་ནས་སྨོན་ལམ་སྤྱི་ལྟར་གདབ་པ་ནི་ཐལ་མོ་སྦྱར་ལ། » ཀྱེ་ཧོཿ མི་གནས་ཡེ་ཤེས་ཆོས་ཀྱི་དཀྱིལ་འཁོར་དུ༔ མ་བཅོས་ལྷུན་གྲུབ་ཡོན་ཏན་རྫོགས་པའི་དཔལ༔ རབ་འབྱམས་རྒྱལ་བའི་བཀའ་ལུང་ཡོངས་རྫོགས་ནས༔ འགྲོ་བ་ཡོངས་ཀྱི་དཔལ་དུ་འགྱུར་བར་ཤོག༔ འདི་ལྟ་བུ་ཡི་དཀྱིལ་འཁོར་རྟག་ཏུ་བརྩོན༔ བཀའ་དྲིན་ཆེ་བའི་རྡོ་རྗེ་སློབ་དཔོན་དང་༔ ལུ་གུ་རྒྱུད་ཀྱི་འབྲེལ་བའི་མཆེད་ལྕམ་རྣམས༔ འབྲལ་མེད་དག་པའི་ཞིང་དུ་འཚོགས་པར་སྨོན༔ བླ་མེད་སྒྲུབ་པའི་དཀྱིལ་འཁོར་ཆེན་པོ་འདིར༔ སྐུ་གསུང་ཐུགས་ཀྱི་དངོས་གྲུབ་མ་ཐོབ་བར༔ ས་ལམ་མཐར་ཕྱིན་འགྲོ་བ་ཐབས་ཀྱིས་སྒྲོལ༔ སྐུ་གསུམ་ཡེ་ཤེས་ལྔ་ལ་སྤྱོད་པར་ཤོག༔ «ཅེས་རྩེ་གཅིག་པས་ཡིད་ཀྱིས་སྨོན་ལམ་གདབ། ཁྱད་པར་མར་མེའི་སྨོན་ལམ་བྱ་བ་ནི། ཐམས་ཅད་ཀྱིས་ལག་གཡས་སུ་མར་མེ་དང་གཡོན་དུ་སྤོས་རིང་ཐོགས་ལ། རྒྱལ་ཐེབས་པས་སྟོང་ཐུན་ཟུར་གསལ་ལྟར་སྔོན་དུ་འགྲོ་བས་དབྱངས་བོར་ལེན་བྱས་ཏེ། » ཧཱུྃ༔ བླ་མེད་གསང་བ་མཆོག་གི་དཀྱིལ་འཁོར་འདིར༔ རྡོ་རྗེ་སློབ་དཔོན་གཉན་གྱི་དབུ་མཛད་ནས༔ དམ་ཚིག་ལྡན་པའི་མཆེད་དང་ལྕམ་དྲལ་རྣམས༔ དེང་ནས་བྱང་ཆུབ་སྙིང་པོ་མ་ཐོབ་བར༔ འཁོར་བའི་གཡང་ས་ཆེན་པོར་མི་ལྟུང་ཞིང་༔ མ་རིག་མུན་པའི་ནང་དུ་མི་འཁྱམས་ཤོག༔ གཅོང་རོང་ཟབ་མོའི་གནས་སུ་མི་སྐྱེ་དང་༔ དམྱལ་བའི་ཟངས་ཁར་གནས་སུ་མི་ལྟུང་ཞིང་༔ གཅན་གཟན་གདུག་པའི་སྒྲ་སྐད་མི་གྲགས་ཤིང་༔ མཚོན་ཆ་གདུག་པའི་དབལ་གྱིས་མི་ཕོག་ཤོག༔ རྡོ་རྗེ་སློབ་དཔོན་བཀའ་དྲིན་ཆེ་བ་དང་༔ མཚན་ལྡན་གཟུངས་མ་རྡོ་རྗེ་མཆེད་ལྕམ་རྣམས༔ མི་འབྲལ་འགྲོགས་པའི་ཏིང་འཛིན་རྩེ་གཅིག་གིས༔ ས་བཅུ་རིམ་གྱིས་ཁྱད་པར་བགྲོད་པར་ཤོག༔ ནམ་ཞིག་ཚེ་འཕོས་འཆི་བའི་དུས་བཟུང་ཚེ༔ མ་རིག་དབང་གིས་འཁོར་བར་ལྟུང་སྲིད་ན༔ སྣང་གསལ་མར་མེས་མ་རིག་སྡུག་བསྔལ་སེལ༔ ཉོན་མོངས་དབང་གིས་རིགས་དྲུག་གནས་འཁྱམས་ན༔ སྣང་གསལ་མར་མེས་འགྲོ་དྲུག་སྡུག་བསྔལ་སེལ༔ རྒྱུ་མཆོག་འདི་ཡི་ས་བཅུ་ཡོངས་སྒྲོལ་ཏེ༔ ཤེས་བྱའི་སྒྲིབ་སྦྱངས་ཕྱིར་མི་ལྡོག་པར་ཤོག༔ སྣང་གསལ་གོ་འབྱེད་ཞུན་མར་མདངས་ལྡན་འདི༔ བདེ་གཤེགས་ཡོངས་ལ་ཕུལ་བའི་མཐུ་བྱིན་གྱིས༔ ས་བཅུ་འདས་ཏེ་ས་རྣམས་ཡོངས་ནོན་ཤོག༔ ཀུན་ཏུ་འོད་དང་མ་ཆགས་པདྨའི་སྤྱན༔ འཁོར་ལོ་ཚོགས་ཆེན་སྟུག་པོ་བཀོད་པའི་ས༔ དེ་ཝ་ཀོ་ཤ་ཀུན་བཟང་དབྱེར་མེད་ས༔ རྡོ་རྗེ་སེམས་མིང་ལྕང་ལོ་ཅན་གྱི་གནས༔ བླ་མའི་ས་དང་སྲིད་གསུམ་གཞི་རྫོགས་ས༔ རྩོད་བྲལ་ལྷུན་པོའི་ས་ལ་ཐིག་ལེ་ཡི༔ ས་ལམ་འགྲོ་རྣམས་མ་ལུས་ལྷུན་བགྲོད་ནས༔ གཟུགས་སྐུ་གཉིས་ཀྱིས་འགྲོ་དོན་ཡོངས་རྫོགས་ཤོག༔ «ཅེས་དང་རང་ལུགས་བཀའ་བརྒྱད་ཀྱི་མར་མེའི་སྨོན་ལམ་གཉིས་གང་བདེ་བྱའོ། གཞན་ཡང་སྤྲོ་ན་ཐེག་པ་ཆེན་པོ་སྤྱི་དང་ཁྱད་པར་རྒྱ་ཆེར་གདབ་པས། དུས་གཉན་པའི་ཕྱིར་འགྲུབ་པར་འགྱུར་རོ། དེ་ནས་ཞལ་ནས་གསུངས་པའི་བཀྲ་ཤིས་ཚིགས་སུ་བཅད་པས་ཐོག་དྲངས། གཞན་སོ་སོར་འབྱུང་བའི་ཤིས་བརྗོད་རྒྱས་པར་སྤེལ་ལ། མེ་ཏོག་གི་ཆར་དུ་བསྙིལ་ཏེ། རོལ་མོ་སྙན་པར་འཁྲོལ་བ་སོགས་ཀྱིས་དགེ་ལེགས་སུ་བྱའོ། ཁ་སྐོང་དང་ལས་མྱུར་དུ་འགྲུབ་པའི་སྦྱིན་སྲེག་གྲུབ་ན་མཆོག་ཏུ་འགྱུར་ཞིང་གནས་སྲུང་དང་དགའ་སྟོན་སོགས་མཐའ་རྒྱས་གཞན་དུ་བཤད་པ་ལྟར་ཅི་འགྲུབ་བྱས་པས་ཕྱིན་ཆད་ལེགས་ཚོགས་རྒྱ་ཆེར་འཕེལ་བར་འགྱུར་རོ། རིག་འཛིན་བྱེ་བ་གཤེགས་པའི་ཤུལ། །ཚོམ་བུ་ཚོགས་སུ་སྒྲུབ་པའི་ཐབས། །སོ་ཟུར་གནུབས་ཀྱིས་བཀའ་དྲིན་ལས། །དེང་ཡང་མ་ཉམས་བཞུགས་འདི་རྨད། །འདི་བགྱིད་ནོར་དང་མ་འབྲེལ་སོགས། །འགལ་བ་མཆིས་ལ་སྙིང་ནས་བཤགས། །དགེ་བས་སྙིང་པོའི་རིང་ལུགས་འདི། །འཕེལ་རྒྱས་བསྟན་འགྲོར་བཙས་སྨིན་ཤོག །ཅེས་པའང་རང་ལུགས་ཚེ་སྒྲུབ་འཆི་བདག་ཟིལ་གནོན་གྱི་སྒྲུབ་ཁོག་སྣང་གསལ་སྒྲོན་མེར་གཞིར་བཞག་འཇམ་མགོན་ཀོང་སྤྲུལ་རིན་པོ་ཆེའི་རྙིང་མ་སྤྱི་འགྲོས་སྒྲུབ་ཆེན་ཁོག་དབུབ་གཅིག་ཤེས་ཀུན་གྲོལ་ལས་ཁ་བཀང་སྟེ་ཚེ་སྒྲུབ་རྣམ་བཞི་བླ་མ་ཞི་དྲག་སོགས་སྤྱིའི་སྒྲུབ་ཁོག་འཆི་མེད་བདུད་རྩི་འདོད་འཇོ་བུམ་བཟང་ཞེས་བསྟན་འཛིན་པདྨ་ཕྲིན་ལས་ཀྱིས་ཆོག་བསྒྲིགས་མཛད་འདུག་པ་འདི་བཞིན་དེང་དུས་བདག་འདྲའི་བློ་དམན་རྣམས་ཀྱིས་སོ་སོའི་གཞུང་དང་ཞི་དྲག་གི་རྣམ་དབྱེ་ལྷ་སྔགས་ཁ་བསྒྱུར་དང་རིགས་འགྲེས་སོགས་ཚུལ་བཞིན་ལག་ལེན་ཐེབས་དཀའ་བར་བརྟེན་གབ་འཁྲུགས་བསལ་ནས་བཀླག་ཆོག་ཏུ་བཀོད་པར་གལ་ཆེ་ཞེས་རང་སློབ་རི་བླ་ཀརྨའི་མཚན་ཅན་དང་ཨོ་རྒྱན་གསང་སྔགས་འགྲོ་འདུལ་སོགས་ཀྱིས་ཡང་ཡང་བསྐུལ་ངོར་ཐུགས་རྗེ་ཆེན་པོ་འཁོར་འདས་ཟིལ་གནོན་ཁོ་ནར་སྦྱར་ཆོག་པའི་དབང་དུ་བྱས་ཏེ་སྒོ་ཆེན་སྤྲུལ་མིང་དུ་འབོད་པ་ཁོ་བོ་གསང་སྔགས་བསྟན་འཛིན་པས་རབ་བྱུང་བཅུ་བདུན་པ་ཆུ་རྟ་ལོ་ནག་པ་ཟླ་བའི་ཡར་ཚེས་ཉིན་དུས་སྦྱོར་དགེ་བར་བལ་ཡུལ་ཡང་ལེ་ཤོད་གསང་སྔགས་ཕུར་པ་གླིང་གནམ་ལྕགས་སྒྲུབ་སྡེ་རུ་སྤེལ་བས་ཡི་གེ་པའང་བསྐུལ་བ་པོ་ཕྱི་མས་བགྱིས་པ་འདིས་ཀྱང་བསྟན་པ་འདི་ཉིད་འཕེལ་རྒྱས་ཡུན་དུ་གནས་པ་དང་འབྲེལ་ཐོགས་བདེ་ཆེན་ཞིང་དུ་བགྲོད་པའི་རྒྱུར་གྱུར་ཅིག། །། »སླར་ཡང་ཐུགས་རྗེའི་ཤུགས་དང་བྱིན་རླབས་དངོས་གྲུབ་གཟི་བརྗིད་འོད་དུ་འབར་ཏེ་སྒྲུབ་རྫས་དང་རིལ་བུ་ལ་ཐིམ་པས་འཕགས་མཆོག་ཐུགས་རྗེ་ཆེན་པོ་འཇིག་རྟེན་དབང་ཕྱུག་སྐུར་གྱུར་ནས་གང་ལ་གང་འདུལ་གྱིས་འགྲོ་དོན་མཛད་པ་ཕྲིན་ལས་རབ་འབྱམས་ལྷུན་གྱིས་གྲུབ་པར་«བསམ། » ཨོཾ་ཨཱཿཧཱུྃ། ཨོཾ་མ་ཎི་པདྨེ་ཧཱུྃ་ཧྲཱིཿ ཨོཾ་ཨ་མི་དྷེ་ཝ་ཨཱརྻ་ལོ་ཀི་ཤྭ་རི་ཌཱཀྐི་ཧ་རི་ནི་ས་ཛྙཱ་ན་སིདྡྷི་ཧཱུྃ་ཧྲཱིཿ «ཞེས་བསྙེན་པ་བྱའོ། ཞེས་པ་བསྙེན་དམིགས་དགོས་ཞེས་མཆོག་སྤྲུལ་རིན་པོ་ཆེས་བཀའ་བཞིན་གང་དེའི་ཐུགས་དགྱེས་པའི་ཕྱིར། བཀའ་གྱེན་དུ་མ་ལྡོག་པར་བུམ་སྒྲུབ་ཀྱི་ཐུན་མཚམས་སུ་ཨཱརྻ་དྷྭ་ཛས་བྲིས་ཏེ